Държавен вестник, бр. 31, 2014 г., стр. 89

БРОЙ  31	
Д Ъ Р Ж А В Е Н  В Е С Т Н И К 	
СТР.  89  
бъде уважена, като не са представени писме­
ни бележки във връзка с направено от него 
искане в тази насока.
Ответникът – министърът на здравеопаз­
ването, чрез процесуален представител юрис­
консулт Зидарова излага доводи за неоснова­
телност на жалбата. Претендира присъждане 
на юрисконсултско възнаграждение.
Представителят на Върховната админи­
стративна прокуратура дава заключение за 
неоснователност на жалбата. 
След постановяване на Определение № 5770 
от 27.04.2011 г. по адм. д. № 2952/2011 г. на 
петчленен състав на ВАС е допуснато раз­
глеждане на жалбата и е прието наличие 
на правен интерес от оспорването съгласно 
изискването на чл. 186, ал. 1 АПК.
След като обсъди доводите на оспорващите, 
както и събрания по делото доказателствен 
материал, съдът приема, че оспорването е 
частично основателно.
На първо място наредбата е издадена от ком­
петентен орган с оглед законовата делегация, 
визирана в чл. 82, ал. 1, т. 7 ЗЗ, съгласно която 
извън обхвата на задължителното здравно 
осигуряване на българските граждани се пре­
доставят медицински услуги, които са свързани 
със: заплащане на лечение за заболявания по 
ред, определен от министъра на здравеопазва­
нето. На следващо място наредбата е издадена 
в съответната писмена форма и при спазване 
на административнопроизводствените правила 
по издаването є. От представената по делото 
административна преписка се установява, че 
със Заповед № РД-09-363 от 19.10.2005 г. на 
министъра на здравеопазването е определена 
работна група, която да изготви проект на 
процесната наредба. От същата е изготвен 
доклад във връзка с представения проект на 
наредбата. Проектът на наредбата и докладът 
са изпратени до министъра, зам.-министъра 
и главния секретар на Министерството на 
здравеопазването (МЗ), като с протоколно 
Решение № 07 от 4.11.2005 г. от заседание на 
ръководството на МЗ проектът е приет.
Приемането на оспорените текстове във 
връзка с измененията на наредбата е извър­
шено въз основа на Заповед № РД-09-474 от 
7.09.2009 г. на министъра на здравеопазва­
нето, с която е определена работна група за 
изготвяне на проект на наредба за изменение 
и допълнение на процесната наредба. Във 
връзка с протокол на работната група от 
7.09.2009 г. с  допълнителна Заповед № РД 
09-490 от 11.09.2009 г. е определен нов срок за 
изготвяне на проекта, както и допълнителни 
възможности на работната група. С протоколно 
решение от заседание на ръководството на МЗ, 
състояло се на 20.09.2010 г., е взето решение 
да не се прави изменение на наредбата, а 
отстъпката (т.нар. рабат) да се включва като 
изискване в тръжната документация за кон­
кретна обществена поръка. Окончателният 
вариант на наредбата да се публикува в сайта 
на министерството за повторно обсъждане 
в 14-дневен срок. Проектът за изменение и 
допълнение на наредбата е публикуван на 
интернет страницата на министерството на 
21.09.2010 г. С протокол от 14.10.2009 г. ко­
мисията е приела предложените промени. 
С протоколно решение № 78 от 27.10.2010 г. 
на ръководството на МЗ е прието предложе­
ното изменение и допълнение на наредбата 
и е изпратен за обнародване. С протокол от 
18.11.2009 г. работната група е предложила 
проекта за съгласуване. С доклад на предсе­
дателя на работната група до министъра на 
здравеопазването е изпратен за разглеждане 
проектът за изменение и допълнение на на­
редбата. С протоколно решение № 21 от за­
седание на ръководството на МЗ, състояло се 
на 10.12.2009 г., е приет предложеният проект 
за изменение и допълнение. Публикуван е на 
сайта на министерството и поради липса на 
други становища е обнародван в „Държавен 
вестник“.
С доклад на зам.-министъра на здравеопаз­
ването до членовете на ръководството на МЗ 
от 19.08.2010 г., от 22.10.2010 г. с идентично 
съдържание и от 8.11.2010 г. досежно приетия 
§ 32 ПЗР на наредбата са представени про­
екти за изменение на наредби. С протоколно 
решение № 81 от 9.11.2010 г. на заседание на 
ръководството на МЗ са приети представе­
ните проекти за изменение и е разпоредено 
публикуваното им на интернет страницата 
на министерството. Проектът за изменение е 
публикуван на страницата на министерството 
на 15.11.2010 г. Във връзка с публикацията е 
изпратено становище за изменения  на проекта 
от НЗОК, становище от дирекция „Управление 
на специализирани донорски програми“, от 
сдружение „Национален алианс на хора с редки 
болести“, от Университетската специализирана 
болница за активно лечение по детски болести. 
След обсъждане на предложенията с доклад 
от 9.12.2010 г. на зам.-министъра на здравео­
пазването Г. Павлова е изпратен за приемане 
новият проект на наредбата за изменение и 
допълнение на процесната наредба, който с 
протоколно решение № 87 от 9.12.2010 г. е 
одобрен и е изпратен за обнародване в „Дър­
жавен вестник“.
Процедурата по издаване на нормативни 
административни актове е уредена в глава 
пета, раздел ІІІ от АПК. Според чл. 75, ал. 2 
АПК нормативни административни актове 
се издават по прилагането на закон или 
подзаконов нормативен акт от по-висока 
степен. Освен правилата за издаването им в 
АПК се предвижда за неуредените въпроси 
да се прилагат разпоредбите на Закона за 
нормативните актове. Спазена е процедурата, 
визирана в глава трета от него, „Изработване